
Net deur sy ge-dag - te is die Heer bymag - te 

f * 

om te laat ge - skied. 

Wat Hy doen, duur e - wig. Vas staan dit en ste - wig 


soos Hy dit ge - bied. 

Hy is vol liefde, vol genade, 
en Hy laat geld dit wyd en syd. 
Standvastig is sy trou, sy dade, 
en Hy bemin geregtigheid. 

Slegs deur 'n gedagte 
was die Heer by magte 
om te laat ontstaan 

al die helder, verre glinsterende sterre 
en die helder maan. 

4. GSI 

Vir ewig sal sy plan bly vasstaan 
tot in die verste nageslag. 

Die nasies sal Hy laat tot niet gaan 
as hulle steun op eie mag. 

Hulle wat getrou bly, hulle onderhou Hy, 
Hy sal hulle seën. 

God se volk leef sorgvry, 
want vir hulle sorg Hy 



5. sa 

Vanuit sy woonplek hoog verhewe 
sien Hy, die Koning, almal raak. 

En Hy kyk af op alle lewe, 
want alles is deur Hom gemaak. 

Alle kundighede, alles hier benede 
is deur Hom gemaak. 

In sy alvermoë sien sy wyse oë 
al ons dade raak. 


'n Vors oorwin nie deur sy magte; 
wat baat die grootheid van sy leër? 
Hy wen nie deur die perd se kragte. 
Wie triomfeer, steun op die Heer. 
En na dié wat Hom dien, 
sal die Here omsien, 

Hy sal hul behou. 

Hul sal deur sy krag wen, 
hulle wat sy mag ken 
en daarop vertrou. 

Die Here gee ons sy beskerming, 

Hy sal sy oog op ons bly hou; 
ons stel ons hoop op sy ontferming; 
ons sal op Hom, ons hulp, vertrou. 
God se Naam is heilig, 
by Hom is ons veilig; 

Hy sal altyd red. 

In ons vreugde lag ons, 
op sy goedheid wag ons, 
hoopvol in gebed. 

Sing vrolik, hef die stem na bowe; 
regverdiges, verhef die Heer! 

Dit pas opregtes God te lowe 
en uit te jubel tot sy eer. 

Laat die psalmgesange - 
stem van sterk verlange 
om die Heerte dank - 
by die smeltend-skone harp en sitertone, 
liefdé'en lof verklank! 

Sing nuwe sange, nuutgebore 
uit aandrif van die skoonste kuns; 
trompetgeklank deur tempelkore 
moet danksê vir God's nuwe guns. 
Wat ons toegeseg is 
in Gods Woord wat reg is, 
het ons hart verbly; 
en Gods almagsmerke 
sien ons op sy werke - 
waar en reg soos Hy. 

Hy min die reg in alle dinge, 
want enkel waar en reg is Hy; 
tot by die aard se verste kringe 
sien ons sy goedheid uitgesprei. 
In sy alvermoë het Hy hemelboë 
deur sy woord gestig; 
deur sy Gees 'n ganse 
leërskaar van glanse 
skitt'rend aan laat lig. 

Hy laat die wilde wêreldseë 
geweldig aanswel tot 'n hoop; 
in voorraadskuur, omlaag geleë, 
stuit Hy die waters in hul loop. 
Voor Hom, Skepper-Here 
van die see en mere, 
van wat is en leef, 
moet die verste strande, 
volkéln al die lande 
skrikverslae beef. 

Die Heer se Woord is skeppingsmagtig 
wat lewe uit die dood gebied. 

Hy spreek - dit staan daar lewenskragtig, 
Hy roep net en dit het geskied. 

Nasies en tiranne 
smee verniet hul planne 
in die vlam van haat. 

Hy wat groot van mag is, 
weet wat daar bedag is 
en verbreek hul raad. 

Die Heer se raad word nooit gekeer nie; 
dit sal bestaan in ewigheid. 

Teen sy besluit is geen verweer nie; 

bestendig duur dit vir altyd. 

Salig wie tevore deur Hom is verkore 
as sy erf en lot; 
wie so hoog geëer is, 
dat dié Heer húl Heer is 
en dié God húl God. 

Die Heer wat bo die wentelkringe 
van son en maan sy rykstroon stig, 
aanskou die mensé’en alle dinge - 
daar's niks bedek voor sy gesig. 

Uit sy vaste woning 
waar Hy heers as Koning, 
sien Hy, Skepper-Heer, 
uit oneindig hoë blou-deurglansde boë 
op sy skepsel neer. 

Die Heer skou uit die hoë hemel 
en sien die mensekinders aan; 

Hy ken hul hart, oor hul gewemel 
laat Hy sy heil'ge oë gaan. 
Magtigé~oorlogsvolke, 
boë, skilde, dolke, 
blinkendé’oorlog-staal - 
duisendéuitgetelde manne, 
stryders, helde 
bring geen seëpraal. 

Die oorlogsperd kan nie behou nie, 
hoe hy ook aanstorm met geweld; 

hy red nie met sy ysterklou nie 
wat grimmig neerdreun op die veld. 
Maar die Heer se oë straal met mededoë 
op wie, klein van krag, 
voor Hom stilverslae in hul donker dae 
op sy grootheid wag. 

Sy arm ontbloot Hy uit die hoogte 
en red hul siele van die dood. 
Hy sorg vir hul by somerdroogte, 
in sware tyd van hongersnood. 
In die grootste smarte 
bly nogtans ons harte 
op die Heer vertrou. 

Hy, ons skild, Hy wyk nie, 
en ons hulp beswyk nie 
waar ons hart op bou. 

In God, dié God wat ons beveilig, 
voel nou ons hart opnuut verblyd; 
en op sy Naam, ontsaglik heilig, 
vertrou ons tot in ewigheid. 
Goedertieren Vader, 
hoor ons as ons nader, 
met 'n diep ontsag; 
slaan ons gunstig gade, 
skenk ons U genade 
as ons op U wag! 

